La Bibia piemontèisa/Testament Vej/Proverbi/Proverbi 8/Coment Proverbi 8


Coment a Provèrbi 8 

Ant cost capìtol i ancontroma la personificassion ëd la saviëssa. Ant ël capìtol 1 (20-33) la sviëssa a proclama sò valor e ant ël capìtol 3 (19-26) la sapiensa a l'é l'agent ëd la creassion. Costa sòrt ëd personificassion a treuva 'dcò d'esempi ant l'antica leteratura dël Vzin Orient. Tutun, in Proverbi 8, la Saviëssa a l'é nen na divinità tanme, pr' esempi, an Egit, ma a l'é presentà coma s'a fussa n'esse divin dotà 'd cossiensa, ma sèmper sogetà a Nosgnor. An efet, a l'é na personificassion ëd n'atribut ëd Nosgnor medèsim. A son tanti coj ch'a l'han arconossù ant la sapiensa ch'a parla ant cost capìtol-sì la person-a midèma 'd Gesù Crist. Costa relassion a fonsiona mach ant ël sens che Gesù a 'rvela la natura 'd Dé Pare, pròpi coma Proverbi a presenta la saviëssa coma n'atribut ëd Dé. Gesù a fortìss che la saviëssa 'd Nosgnor l'é ant Chiel medèsim (Maté 12:42) e ch'a l'ha 'n manera ùnica la conossensa 'd Dé (Maté 11:25-27). Gesù a l'ha fin-a personificà la saviëssa an manera ch'a smija lòn ch'a dis Proverbi (Maté 11:19). L'apòstol Pàul a vëd an Crist ël compiment dla saviëssa (Colossèis 1:15-20; 2:3), e a fortiss che Crist a l'é dventà nòstra saviëssa ant la crocifission (1 Corinti 1:24,30). A l'é parèj che costa personificassion an Proverbi an procura 'n sòlid fondament a n'arvelassion compagna dla saviëssa an Crist. Cost capìtol as dëslupa an tre part. Apress n'introdussion (1-3), la saviëssa a fà n'apel (4-5) e a dëspiega che chila a l'é nòbil, giusta e vera (6-9). Peuj a fa n'àutr apel (10) e a dëspiega përchè a l'àbia tant ëd valor (11-21). A la fin, chila a dis përchè ch'a sia vnùa prima dla creassion e ch'as arlegra dla creassion midèma (22-31), e sossì prima 'd terminé con un ters apel (32-36).

Artorn a Proverbi 8

Piemontèis
Bibia
Testament Vej
Proverbi